ይሁን እንጂ ነዳጅ ከአለማችን ላይ ቢጠፋ የአለም ምጣኔ – ሀብት አይቆምም ፣ ከዛ ይልቅ በሌላ ቴክኖሎጂ መተካቱ የማይቀር ሲሆን ፣እንደውም በአካባቢ ላይ የሚደርሰውን ጉዳትም ሊቀንሰው ይችላል ተብሎ ይገመታል ፣ በመጪዎቹ ክፍለ ዘመን በአለም ላይ ያለው የነዳጅ ዘይት በሙሉ ተሟጦ ያልቃል ተብሎ በሳይንቲስቶች ይገመታል። አሁን እንኳን ነዳጅን በኤሌክትሪክ መኪኖች የመተካት እንቅስቃሴ እየተደረገ ሲሆን ፣ ታዳሽ የሀይል ምንጮችንም ለማሳደግ ሀገራት ተግተው እየሰሩ ነው ። ያም ብቻ ሳይሆን ወደፊት ከነዳጅ ዘይት ይልቅ የተፈጥሮ ጋዝ የበለጠ ተፈላጊ እንደሚሆን ይገመታል ፣ ዋጋው ርካሽ ከመሆኑና ፣ አካባቢን እንደ ነዳጅ ዘይት የማይበክል እንደመሆኑ ከድንጋይ ከሰልም ሆነ ከነዳጅ ዘይት ተፈላጊ እንደሚሆን ይጠበቃል ።
